El sine o sinema la xe l'arte de far pełicole sinematografeghe, la xe che l'arte che disfruta de l'iluxion del movimento prodoto da ła vixion de imajini fise ma che łe canbia vełosemente. Sta sensasion de movimento la xe xenerada dal serveło de chi che varda dal fenomano de ła persistensa retinega, dal 1824 grasie a Peter Mark Roget se ga scumisià a conosare sto ponto debołe del ocio uman. Inte el sine moderno, le imajini fise le njien de sołito projetae co na secuensa de 24 fotogrami al segondo. Dopo che ghe xe sìe arti claseghe, el sinema el xe considerà ła setima arte, termine butà drento da Ricciotto Canudo inte el 1914 che segondo eło el sine l'è «» I xe sta i fradei francesi Louis e Auguste Lumière a mostrare ła prima proiesion cinematografica, ła sera del 28 de disenbre 1895. Mentre i fradełi Lumière łi preferiva dedicarse ai documentari, el ilusionista Mèlies ze stà el primo a capire che el cine podeva essere finsion: nase le prime senejature, i primi efeti spesiałi , come pa' ezenpio ne "Viajo so ła Luna". In Italia i primi do capolavori del cine i xe del 1913-14. Se trata de Cabiria e Ben Hur. El tema storico-mitologico xe fiorente in Italia.